|  |
| --- |
| **NOTĂ INFORMATIVĂ**  la proiectul Ordinului ministrului infrastructurii și dezvoltării regionale cu privire la aprobarea tarifelor pentru serviciile aeroportuare prestate de  Î.S. ”Aeroportul Internațional Chișinău” pentru anul 2024 |
|  |
| * + - 1. **Denumirea autorului și, după caz, a participanților la elaborarea proiectului** |
| Proiectul Ordinului ministrului infrastructurii și dezvoltării regionale cu privire la aprobarea tarifelor pentru serviciile aeroportuare prestate de Î.S. ”Aeroportul Internațional Chișinău” pentru anul 2024 a fost elaborat de Ministerul Infrastructurii și Dezvoltării Regionale. |
| **2. Condițiile ce au impus elaborarea proiectului de act normativ și finalitățile urmărite** |
| Prezentul proiect de Ordin este elaborat în scopul executării corespunzătoare a prevederilor art. 36 alin. (1) din Codul aerian al Republicii Moldova nr. 301/2017, punctul 6 subpunctul 1) din Regulamentul cu privire la organizarea și funcționarea Ministerului Infrastructurii și Dezvoltării Regionale, aprobat prin Hotărârea Guvernului nr. 690/2017 și a punctului 8 subpunctul 1) din Metodologia privind baza de calcul și aprobare a taxelor pentru serviciile aeroportuare și de navigație aeriană, aprobată prin Hotărârea Guvernului nr. 476/2016, precum și întru crearea unor condiții favorabile pentru atragerea noilor companii aeriene pe piața aeriană a Republicii Moldova.  Activitatea de bază a Î.S. “Aeroportul Internațional Chișinău” se axează pe 2 direcții:   * Aeroportuară – deservirea aeronavelor, procesarea pasagerilor, mărfurilor și poștei; * Neaeroportuară – locațiune active neutilizate, parcare auto.   Circa **87%** din veniturile Î.S. “Aeroportul Internațional Chișinău” provin din activitatea aeroportuară, fiind alcătuite din tarifele aeroportuare:   * taxa de aterizare – 7 euro/tonă **(12,8%)**; * taxa de pasager – 7,0 euro/pasager la destinațiile regulate **(51,0 %)**;   8,7 euro/pasager la destinațiile neregulate și necomerciale.   * taxa de securitate – 2,5 euro/pasager la plecare **(8,6 %)**;   5,0 euro/tonă metrică cargo sau poștă.   * taxa pentru staționarea aeronavei – 1,71 euro/tonă/24 ore **(0,3%)**; * taxa pentru modernizarea aeroportului – 4,5 euro/pasager la plecare **(14,8%)**   Prezentul proiect de Ordin a fost elaborat reieșind din următoarele considerente:   1. Conform punctului 77 din Metodologia privind baza de calcul și aprobare a taxelor pentru serviciile aeroportuare și de navigație aeriană, aprobată prin Hotărârea Guvernului nr. 476/2016 (în continuare Metodologie), aprobarea, reconfirmarea sau modificarea mărimii taxelor pentru serviciile aeroportuare se efectuează anual și trebuie să asigure recuperarea completă a cheltuielilor legate de furnizarea serviciilor aeroportuare. 2. De asemenea, conform punctului 76 din Metodologie, aprecierea nivelului optim al taxelor pentru serviciile aeroportuare se efectuează prin determinarea strictului necesar al cheltuielilor legate nemijlocit de prestarea acestor servicii cu o rentabilitate care va asigura executarea Planului investițional anual al aeroportului, aprobat în modul stabilit. 3. Tradițional pentru indicatorii de volum, ce servesc drept bază pentru calcularea tarifelor se i-au indicatorii înregistrați anul precedent, însă pe parcursul anului 2022, transportul aerian a fost afectat direct de conflictul regional – războiul din Ucraina - începând cu 24 februarie 2022, care a determinat sistarea parțială a funcționării aeroportului în perioada 24 februarie 2022 până în aprilie 2022, ceea ce a condus la înregistrarea reducerii cu 90% din numărul aeronavelor și a pasagerilor deserviți. Pentru perioada de 9 luni a anului 2023 a fost înregistrată o creștere a fluxului de pasageri de 35,3%. În aceste circumstanțe, pentru determinarea indicatorilor volumetrici pentru anul 2024 ca bază au fost datele statistice pentru perioada de 9 luni a anului 2023.   Luând în considerare cele relatate mai sus pentru anul 2024 se prognozează deservirea a cîte 1 500 mii pasageri la plecare și sosire, per total deservirea a aproximativ 3 000 mii pasageri și a 850,0 mii tone MTOM, o creștere de 7%. Calculul veniturilor pentru acești indicatori volumetrici, utilizând tarifele existente, însumează 850,0 milioane lei, inclusiv 130 milioane lei din taxa de modernizare. Astfel, se propune:   1. Taxa pentru finanțarea anticipată a proiectelor investiționale (taxa pentru modernizarea aeroportului), să fie anulată complet. Deficitul format în urma acestei anulări în sumă de 130,0 milioane lei v-a fi acoperit de creșterea numărului de pasageri și atragerea noilor companii aeriene.   Per total din aprobarea tarifelor noi reducerea veniturilor va alcătui 130,0 milioane lei în urma anulării taxei de modernizare, iar majorările veniturilor se preconizează să fie de aproximativ 40,0 milioane lei în urma creșterii fluxului de pasageri. Deficitul de 90,0 milioane lei se va recupera parţial din alte venituri operaționale ale întreprinderii și din creșterea continuă a fluxului de pasageri.  Raționamentul anulării complete a taxei de modernizare constă în faptul că printr-un astfel de mecanism este asigurată creșterea atractivității aeroportului pentru companii aeriene low-cost, pentru asigurarea necesității pasagerilor cu suficiente curse aeriene regulate, precum și stimularea creșterii fluxului de pasageri pe termen lung și deschiderea noilor destinații.  De asemenea, în acest scop a fost elaborat și în prezent se află în proces de aprobare proiectul Programului de facilități și reduceri la achitarea tarifelor pentru serviciile aeroportuare, care a fost elaborat în temeiul punctelor 2-3 din Hotărârea Guvernului nr. 476/2016. Acest program de asemenea are drept scop reducerea taxelor aeroportuare pentru companiile aeriene cu condiția creșterii traficului de pasageri, dezvoltării destinațiilor noi sau demarării operațiunilor de pe aeroport, în cazul companiilor aeriene noi.  Statistica anilor precedenți denotă o creștere stabilă a fluxului de pasageri, ceea ce ne permite anularea taxei de modernizare fără a acumula un deficit de nerecuperat.  **Fluxul de pasageri pentru 9 luni pentru anii 2019 - 2023**    Conform prevederilor punctului 83 din Metodologia privind baza de calcul și aprobare a taxelor pentru serviciile aeroportuare și de navigație aeriană, operatorul de aerodrom trebuie să prezinte utilizatorilor aeroportului propunerile de modificare a sistemului de taxe pentru serviciile respective sau a nivelului acestora, împreună cu motivele care stau la baza propunerilor în cauză, nu mai târziu de patru luni până la data presupusei intrări în vigoare a modificărilor, cu excepția cazului în care intervin împrejurări excepționale. În acest sens, companiile aeriene care operează pe /de pe Aeroportul Internațional Chișinău au fost informate de către operatorul de aerodrom despre intenția de a reduce mărimea tarifelor aeroportuare începând cu anul 2024. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu transpune careva prevederi comunitare (UE) și nu cade sub incidența angajamentelor asumate de către Republica Moldova prin prisma semnării Acordului privind spațiul aerian comun dintre Republica Moldova și Uniunea Europeană și statele sale membre, semnat la Bruxelles la 26 iunie 2012 (ratificat prin Legea nr. 292 din 21.12.2012). |
| **4. Principalele prevederi ale proiectului și evidențierea elementelor noi** |
| Prin proiectul Ordinului ministrului infrastructurii și dezvoltării regionale se propune:  1. Anularea Taxei pentru finanțarea anticipată a proiectelor investiționale (taxa pentru modernizarea aeroportului) în mărime de 4,5 euro/pasager la plecare. |
| **5. Fundamentarea economico-financiară** |
| Implementarea prevederilor proiectului nu necesită alocarea resurselor financiare suplimentare de la bugetul de stat. |
| **6. Modul de încorporare a actului în cadrul normativ în vigoare** |
| Proiectul Ordinului ministrului infrastructurii și dezvoltării regionale se încadrează în cadrul normativ în vigoare, iar aprobarea acestuia nu va genera necesitatea amendării altor acte normative. |
| **7. Avizarea și consultarea publică a proiectului** |
| Proiectul este supus consultării/expertizării cu Ministerul Justiției în conformitate cu prevederile Legii nr.100/2017 cu privire la actele normative, precum și cu prevederile Regulamentului privind expertiza juridică și înregistrarea de stat a actelor normative departamentale, aprobat prin Hotărârea Guvernului nr. 1104/1997 cu privire la modul de efectuare a expertizei juridice și înregistrării de stat a actelor normative departamentale.  În scopul respectării prevederilor Legii 239/2008 privind transparența în procesul decizional, proiectul Ordinului ministrului infrastructurii și dezvoltării regionale poate fi accesat pe pagina web oficială a Ministerului Infrastructurii și Dezvoltării Regionale, compartimentul „Transparență decizională”, „Proiecte în dezbatere publică”, și pe portalul guvernamental: particip.gov.md. |

**Ministru**   **Andrei SPÎNU**